钦定古今图书集成/理学汇编/学行典/第244卷 > 黄銮〈子道〉
## 钦定古今图书集成/理学汇编/学行典/第244卷 > 黄銮〈子道〉

按《江阴县志》：“黄銮，字世鸣，由邑诸生入太学，倜傥多
奇计。嘉靖戊申年，捐金六千甓城东南面三百馀丈，
以备倭。越丙辰，倭益猖獗，又输银二千两，增子城三
座。倭环攻三十三日不破，民赖以全。又围困时，输粟
七千石，以给土兵之防守者，再输粟三千石，以安客
兵之反侧，给贫民之无食者。后尚书赵文华索军饷”，
县无以应，又助“军兴”银七千两。子诸生善承父志，版
筑不辞劳，倾囊佐急，无少德色。侄应试，亦慷慨助役。